El món de Mirathil

# Les Terres de Mirathil

Les Terres de Mirathil, o tant sols **Mirathil,** és el nom que li han donat els habitants d'aquest continent a tot el seu món conegut, el món a on es desenvolupen gran part de les aventures d'Enrolats. Segons la regió a la que ens trobem podem trobar una varietat diferent de races i idiomes.

### Món en constant creixement

Atenció! Aquest món no és estàtic, anem creant regions i llocs conforme els anem coneixent, afegim backgrounds de personatges, etc. Així que res és totalment definitiu, el que ensenyem és el que esta "Acabat" però hi ha coses que deixarem en blanc per poder fer-les servir més endavant.

## Regnes de la Unió

Els regnes dels països centrals, també anomenats **"Regnes de la Unió"** després de la caiguda de l'**Imperi de Sepròlia** són els següents:

### El Regne de Gorumor

Situat a l'oest dels regnes interiors del continent, Gorumor va ser anomenat així pel seu nou governador Vail Von Stein, en honor l'antic déu Gorum, ara substituït per **Braulion.** Anteriorment era anomenada **Tarnarok**, nom que ara té un dels seus ducats.

### El Regne de Sepròlia

Regne poblat principalment per humans i mitjans al sud i alguns elfs i semi-elfs al nord, en el seu temps va ser un antic imperi que governava des d'Agurterra fins Santara

### El Regne de Dimàsia

Regne que fa frontera amb **Sepròlia** i tenen un passat conflictiu amb aquests.

### Les Terres Èlfiques

País elf de boscos frondosos, actualment amb polítiques frontereres molt estrictes.

### Drukatur

Regne amb govern militar conegut per la seva recent expansió a través de la conquesta.

## Regnes Lliures

Hi ha també molts regnes o zones del continent que no formen part de la Unió, els coneguts fins ara són:

### La República d'Esmeralda

**Petita illa** independent situada al sud de Sepròlia, al **Mar Esmolat**.

### Les Ciutat-Estat de Santara

Ja que el tipus de govern no els hi pot donar el títol de regne, aquestes **ciutats** estan repartides a diferents punts del gran **desert de Santara**, amb límits molt difosos com per crear comptats o fer alguna divisió territorial.

### Selvària

Fins fa poc era una zona lliure i tribal però ara està envaïda per l'exèrcit de Drukatur, qui s'ha apoderat de la meitat de la gran illa subjugant als seus habitants. Hi ha una resistència permanent a aquesta invasió i els seus habitants viuen en guerrilla constant, avançant a marxes forçades per aprendre de geopolítica i estratègia militar.

### Altres territoris

Hi ha varies ciutats i regnes fora dels **Regnes de la Unió** que han estat nombrades però que queden lluny.

## Zones inhòspites

Hi ha zones on la civilització dels **Regnes de la Unió** no hi ha arribat, les més destacades del continent són:

### Agurterra

Poblada per **criatures ferotges** i amb **fronteres naturals** de muntanyes descomunals i mars perillosos, **Agurterra** és font de llegendes i mites i molts pocs dels que s'han aventurat als primers kilòmetres d'exploració han tornat sans i estalvis.

### Les Terres del Glaç

Els elfs s'han assegurat de no apropar-se molt a aquest **paratge gèlid**. Els seus habitants, **gegants de gebre**, no donen una benvinguda tendre als aventurers que volen explorar les seves terres.

### Les planes abruptes

El perill d'aquesta zona no és tant pels monstres o la natura en si (que també influeixen), és més aviat és degut a les **criatures intel·ligents i poc civilitzades que l'habiten**, molt llunyanes d'entendre el que vol dir socialitzar o respectar les lleis dels regnes feudals.

## Els Mars del continent

### Mar esmolat

**El mar central** del continent, font de comerç i comunicació, ple de rutes marines que comuniquen entre ells tots els regnes, inclòs **Les Terres Èlfiques** a través del gran riu que les uneix travessant la frontera entre **Dimàsia** i **Sepròlia**.

### Mar Safir

**El mar més perillós** segons tots els qui l'han navegat. Ni tant sols els qui volen fugir de la justícia perden mai de vista la costa ni s'aventuren a anar més enllà d'**Arkala, la Ciutat de L'últim port.** Un punt clau pel comerç entre **Gorumor** i **Terres Èlfiques**.

### Mar d'Eldiad

**Al cor del regne èlfic** podem trobar aquest mar interior d'una bellesa extraordinària. És considerat pels elfs un bosc més degut a la seva rica fauna i flora marina i és anomenat **Bosc d'Alosrin Valana** pels elfs. Té rutes marines que connecten les capitals dels boscos que el voregen.

### Mar de Sofre

**A l'extrem est del continent** i creuant **el desert de Santara** podem trobar aquest mar d'una tonalitat negre i misteriosa, poc habitable per moltes criatures.

### Altres Mars

Hi ha el mar Bullent, el mar Kalim i el mar Obert, encara per explorar.